من ءُ بورخیس
 اے جیڑہ ہما مردم ء_ دیما کاینت، کہ آئی نام بورخیس انت. من بورخیس ء_ نام ء_ ٹپالاں دست گراں. پروفیسرانی لہڑ ء_ یا ماں لبزانتانی ڈاکٹری ء_ تہا آئی کواہف ء_ سرا منی چم کپنت. اہدی مروارد، دست کشیں عکس. اژدہمی کرن ء_ ازم ء، ہنر ء-
گوں جوڑ بوتگیں نقش ء، نگار، کافی ء_ تام ء، اسٹیونسن ء_ رسانک بیوکیں ساچشت، منی دوستریں چیز انت. بورخیس ہم ہمے چیزاں دوستداریت، بلے آئی ء_ دوستدارگ ء_ تہا ازمکاری یے ہوار انت. منی ء، بورخیس ء_ سیادی زہر ء، کنت یا گوں کینگ ء- بندوک نہ انت. من زندگاں ء، وتارا زندگ دارگ ء_ جہد ء- کناں، دانکہ بورخیس لبزانک نبشتہ کت بکنت. بورخیس ء_ ساچشتکاری منی ہست بوہگ ء_ مستریں درور انت. اے گپ ء- ہر کس منیت کہ بورخیس چند بے مٹیں ساچشتانی واہند انت. بلے اے منی آسودگی ء_ مانزمان بوت نہ کنت. ساچشت کسے ء_ ہم نہ بنت.آہانی گوں بورخیس ء- ہم ہچ سیادی نیست، ساچشت ء_ شاہیگانی تہنا زبان ء، دودمان ء_ کار ء- اتک کنت. انچو کہ فنا بئیگ منی تالہ انت، بلے بوت کنت کہ منی چندے ساہت بورخیس تہا پہ مدامی پشت بہ کپیت. من سرپداں کہ بورخیس گواچنی ء- مٹینیت ء، ہبراں یک نوکیں رنگے ء- دیما کاریت. بلے ایشی ء- چے ابید کم کم ء- من درائیں چیزاں ہمائی میار کنگا اوں. فلسفی اسپنوزا سرپد بوتگ کہ دنیا ء_ ہرچی ہما رنگ ء- ہست بوہگ لوٹیت کہ آرنگ ء- سازگ بوتگ. کوہ داں ابد کوہ انت، شیر داہم شیر بوہگ لوٹیت، بلے من وتی تہا ناں بلکیں بورخیس ء_ تہا پشکپاں. (اگاں اے راست انت کہ من دگہ یکے اوں) منا بورخیس ء_ کتابانی تہا وتی درجنگ ء- پہ بازیں اڑ ء، جنجالے دیما اتکگ. بورخیس ء_ ساچشتاں چہ ابید ہما آواز کہ آ یک سازے ء_ تارانی دمانی کاردارگ ء- چہ ودی بیت. منا وتی ہست بوہگ ء_ مارشت ء- گیشتر دنت. بازیں سالاں رند، من چہ کسہاں دراتک ء، امروز ء_ یک ابدی لیبے ء_ تہا وتارا مانگیشنت، بلے وہد ء_ ہمرائی ء- اے لیب ہم گوں بورخیس ء- بندوک بوت. ء، نی من وتی واست ء- نوکیں دزگٹی شوہاز کنگاوں.منی سرجمیں زند یک دائمی تگے جوڑ بوتگ ء، منی درائیں ذاتی چیزانی سرا یا و بے سمائی ء-، ء، یا کہ بورخیس ء- چاگرد کتگ.
 من اے ہم زاناں کہ اے تاکدیم ء_ سرا بورخیس ء- چیزے نبشتہ کتگ یا اے منی ساچشت انت.
 بورخیس/اضغر محرم